
Hoolekogu koosolek 27.10.2021 kl. 18:00-20:15 Kuusalu koolis ja MS Teamsi vahendusel

Vastavalt kokkuleppele toimus koosolek HK põhikoosseisule koolis ja laiendatud HK koosseis liitus MS Teamsi keskkonnas.

Hoolekogu koosseis, kohalviibijad:
Joosep Mürk (õpilaste esindaja)
Anu Kirsman (koolipidaja esindaja)
Heleri Paiste (õpetajate esindaja)
Ilvard Eeriksoo (õpetajate esindaja)
Reedik Raudla (lapsevanemate esindaja)
Kaisa Välk (lapsevanemate esindaja)
Tanel Tomson (lapsevanemate esindaja)

MS Teams’i keskkonnas osalejad: 15 klasside esindajat
Hoolekogu koosseisust puudus: Triinu Rebane, Erle Kuusik 
Indrek Link – ühines veebis

Koosoleku päevakord:
1. Hoolekogu eesmärk ja tegevus
2. Hoolekogu esimehe, aseesimehe ja sekretäri valmine
3. Oktoober koolis seoses Covid-19 situatsiooniga
4. Jooksvad teemad ja küsimused

1. HK eesmärk ja tegevus on toetada kooli ja selle arengut, välja tuua kitsaskohad nö kõrvaltvaataja pilk, klassi suuruse muudatuste kinnitamine, anda arvamus kooli arengukavale, annab arvamuse kooli kodukorra muutmiseks, osaleb vajadusel kooli hädaolukorra lahendamise plaani väljatöötamisel  jne. Hoolekogu alusdokumendiks on  „Üldharidus- ja huvikooli hoolekogu moodustamise kord ja töökord“, mis on leitav: https://www.riigiteataja.ee/akt/410042015003?leiaKehtiv

1. HK esimehe, aseesimehe ja sekretäri valmine – hääletada saab HK põhikoosseis
a) HK esimehe kandidaadid: Indrek Link – 7 poolthäält. 
Otsus: HK esimees on Indrek Link.

b) HK aseesimehe kandidaadid: Reedik Raudla – 3 poolthäält, Ilvard Eeriksoo-1 poolthääl, Tanel Tomson - 4 poolthäält. 
Otsus: HK aseesimees on Tanel Tomson

c) HK sekretäri kandidaadid: Kaisa Välk – 6 poolthäält
Otsus: HK sekretär on Kaisa Välk

1. K.Tarik  - Oktoober koolis
· Covid-19 olukord
· 99% õpetajaid on vaktsineeritud või läbi põdenud
· 98% kõigist koolitöötajatest on vaktsineeritud või põdenud
· Oktoobris 19 õpetajat said positiivse testitulemuse
· 23 klassi on olnud piiratud isolatsioonis, mõned ka mitmeid kordi 
· Kommunikatsioon majas paigas, koolijuht suhtleb Terviseametiga ja vanematega e-kooli teel iganädalaselt
· Terviseamet muudab omapoolset informatsiooni ja nõudmisi koolidele, mis teeb olukorrast tingitud muudatused keeruliseks 
· HTMiga kommunikatsioon iganädalane
· Gümnaasium oli 4 päeva distantsõppel, kuna puudusid õpetajad
· Asendusõpetajate programmist leitud asendusõpetajad aitasid välja, kokku oli oktoobris 186 asendatud tundi
· HTMi lisarahastus Covid-19, 40€ õpilane/kooliaasta kohta
Ettepanek – kasutada paremaid õpilasi asendustes. Koolijuht võtab arvesse.
Pärast vaheaega – koolijuhil pole hetkel plaani, nõudmised on 
1) Kõiki õpilasi ja töötajaid on vajalik 2-3 nädalas kiirtestida 
Esimeses tunnis toimub testimine; kuidas toimub teatamine ja kuidas see mõjub lapsele? Kuidas seda lahendada?
Ettepanek: oodata ära neljapäev 28.oktoober, on võimalus, et tuleb HTMist täpsem info.
2) Kui klassis selgub positiivne, peaksid kõik minema koju ja olema kodus kuni lapsevanem käib lapsega PCR testi tegema. Negatiivse tulemuse korral saab naasta kooli. Kui lapsevanem ei lähe lapsega testima, siis jääb laps 10p karantiini.
Kuidas kontrollida PCR testi tegemist/tulemust? Kooliõde näeb vaid Kuusalu tervisekeskuse nimistus olevatest õpilaste andmeid.
Ettepanek – testijaks oleks kooli õde. Kahjuks pole see füüsiliselt võimalik.
Kui vanemal on testimise luba esitamata, siis loetakse seda kui keeldumist.
Võimalik, et tuleb uus vorm. Vajalik kindlasti alla 12-aastaste testimise kohta
Pole teada, millised testid kooli saadetakse. Ootame ära HTMi täpsemad juhised.

Küsimused: 
· Kuidas toimub positiivse lapse eraldamine? Kuidas pakkuda õpet kuni klass on koolis tagasi?

· Kui täna on ilmselgelt haigusnähtudega laps, kuidas käitute? Õpetaja saadab ta kooliõe juurde ja kooliõde saadab ta vajadusel koju.

· Milline on kooli otsustusõigus distantsõppe korraldamiseks? Kool ei saa ise otsustada mõne kooliastme distantsõppele saatmist. HTM ja Terviseamet leiab, et see on ebaproportsionaalne meede ja järgnevad sanktsioonid - trahv ning järelevalve. 

1. Jooksvad teemad ja küsimused
1) K.Tarik -Gümnaasiumi arengusuunad
· Gümnaasiumi mainekujundus – kommunikatsioon lähikoolides/valdades
· Õppesuundade sisu ja valikainete ulatus
· Vastuvõtutingimised – õpetajate ettepanekud: erinevad sisseastumistingimused erinevatele õppesuundadele ja kõigile kandidaatidele;  õpetajate ettepanek tulemustele; vestlus teisest koolist tulijale; kiituskirjaga lõpetaja saab katseteta.
· Kuusalu KK Gümnaasium on jätkusuutlik ainult siis, kui suudame säilitada 2 klassikomplekti (piisava hulga valikainete ja kvaliteetse hariduse pakkumine)
· Lävendi tõstmine/sisseastumistingimuste seadmine tõstab ka gümnaasiumiosa mainet.

2) K. Tarik – töökorraldus ja juhtimine
· Kuidas muuta kooli töökorraldus lihtsamaks ja organiseeritumaks
· Muuta kooli juhtkonna tegevus läbipaistvamaks 
· Uus programm ClassAct 
1) andmebaas õpilaste kiituste, saavutuste, sportlike ja olümpiaadide tulemuste kohta; 
2) õppekäikude organiseerimis-dokumentatsioon ja informeerimine – klassijuhataja teeb avalduse ja see suundub kinnitusringile vajalike töötajatele; 
3) õpetaja õppeaasta koormuse ülevaade; 
4) õpetajate koolitused, ülevaade õpetajale ja juhtkonnale

Programmile on IT tugi ja uuendused operatiivselt tagatud. See on välja töötatud Tabasalu koolis ja kasutatakse kogu Harku vallas on töös ning on saanud positiivse tagasiside õpetajate poolt.
Koolitus 28.oktoobril õpetajatele;
Üleminek moodulite kaupa, kuupäevaline üleminek.
Vajalik õpetajate koolitamine, digipädevuste suurendamine.
Kasutusel olevate aplikatsioonidega töö jätkub: e-kool, Office365


Üleskerkinud küsimused: 
1) Reedik Raudla: Mis on koolijuhi 3 kõige põletavamat probleemi (va Covidiga seotud)? K.Tarik: 
· füüsiline õppekeskkond - algklassimaja ei saa olla viimane  uuendus, vajalik on laboriklassid,  kooli üldine füüsiline väljanägemine, algklasside praegused ruumid ei vasta miinimumnormidele, avatud raamatukogu, õppijale luua väärtusruum jne
· õpetajate puudus – puudub 2 matemaatika ja vähemalt 1 eesti keele õpetaja, järgnevatel aastatel mitmed lähevad pensionile; hetkel töötavad ülekoormusega; kaasa aitaks füüsilise keskkonna areng just keemia, füüsika jms õpetajatele vajalike tingimuste loomiseks; ka õpetajate lähikonnas asuvate elamistingimuste osas pole võimalusi.
· ?? – kolmanda küsimuse osas koolijuht mõtleb ja annab teada järgmisel koosolekul 
2) Reedik Raudla: Kas Kuusalu koolis tehakse pühendumus-uuringuid? Teadaolevalt on tehtud vaid rahuolu uuringuid. Sellist teemat ei käsitleta ka iga-aastase eneseanalüüsi/arenguvestluse juures. Reedik Raudla soovitab seda kaaluda, sest on seisukohal et kooli vaim ja meeskond on seda tugevamad, mida pühendunumad on töötajad.
3) Reedik Raudla: Kas eneseanalüüsis käsitletakse ka väärtuste teemat? Jah 
4) Reedik Raudla: Kooli põhiväärtused – Armastus, Austus, Areng. On oluline, et need ühendaks ja oleks kõigile  kooli alusdokumentides (eelkõige kodukord ja arengukava) fikseeritud ja lihtsalt ning üheselt lahti seletatud. Hetkel ei paista need põhiväärtused igapäevases koolielus välja ja osades kooli dokumentides on samuti mainimata, see teema vajab lahendamist (vajadusel HK kaasates).
5) Küsimus MS Teamsist: Kas plaanitakse küsida tagasisidet õpetajate kohta? Koolijuht ei näe vajadust küsida tagasisidet õpetaja kohta, pigem e-koolis teha seda õpetatava aine kohta.
6) Küsimus MS Teamsist: millised füüsilise olukorra kontrollid on koolis teostatud? Kooli füüsilise olukorra kontrollid on tehtud/teostamisel Toidu- ja Veterinaaramet, Tuleohutus, jne. R.Raudla: Kas koolis on teostatud valgustuse ja ventilatsiooni kontrollmõõtmised ? Koolijuht: Teadaolevalt tehtud ja puudusi ei esinenud   
7) Kaisa Välk: Kuidas on olukord kooli tugipersonaliga? Kooli tugipersonali leidmisega tegeleb valla tugikeskus. Valla tugispetsialistide halduses on kiirem infovahetus ning saavad probleemi jälgida ka väljapool koolimaja. Muudatus on vajalik, et kool saaks piisavalt teenust ja vald peab selle tagama. Koolijuht ei pea tugispetsialiste värbama, vaid kool saab tarbida vajalikku teenust. 
8) Reedik Raudla: Lapsevanemate koosolekul juba tõstatus küsimus, et millised õppeedukuse mõõdikud on veel peale lõpueksamite vabariikliku võrdlemise? Koolijuht: On küll rahulolu-uuringud ja statistika 4.klassides ja lõpuklassides , lisaks on võimalik teha klasside õppeedukuse kohta väljavõtteid ka aastate lõikes. Lepiti kokku, et Koolijuht edastab HK-le kooli õppeedukust väljendava laiema statistika hiljemalt kahe nädala jooksul.   
9) E-koolis ja lastevanemate üldkoosolekul toodud teema – suitsetamine, e-sigarettide suitsetamine kooli ruumides ja keelatud ainetega äritegevus. Koolijuht kirjeldas probleemi politseile, noorsoopolitseile ja kutsus kokku ümarlaua, mis toimub novembris. Hetkel lähenetakse sellele probleemile isikupõhiselt; sotsiaalpedagoog teavitab lapsevanemaid; vajadusel noorsoopolitseid, konstaablit jne. 
Joosep Mürk: Väga keeruline on olukord, kus e-sigarette müüakse väikestele, 4.klassi õpilastele, võetakse need käest ära ja müüakse uuesti järgmisele. Tegemist on teatud õpilastega, kes järjekindlalt eiravad kooli kodukorda. 
HK palub koolijuhil informeerida ümarlaua otsustest. 
Ettepanek: Kodukorda tuleb konkreetsemalt teatud punkte lahti kirjutada. 
10) Reedik Raudla: Palun selgitada/korrigeerida kooli 2021-2026 arengukava strateegiliste tegevuste p.5 „Lapsevanemad teevad kooliga aktiivset koostööd“ sõnastust, et oleks üheselt selge, kes keda mis rollis toetab ja kaasab  Koolijuhi ettepanek on teha täpsustused kooli tegevuskavas.


Järgmine HK koosolek:
Järgmise HK koosoleku aja ja päevakorra algatab HK esimees koos aseesimehega, , kogudes eelnevalt kokku HK liikmete mõtted ja soovid HK võimalike tegevuspunktide osas. HK leidis et järgmine nõupidamine võiks toimuda novembris.









